שולמית אזרחי

שולמית מַחְלָה אזרחי (כ"ב בטבת תרצ"ב, 31 בדצמבר 1931 - ג' בטבת תשפ"ג, 26 בדצמבר 2022) הייתה רבנית, סופרת ומחנכת חרדית ליטאית ישראלית<ref name=":0"></ref>

== ביוגרפיה ==
נולדה בירושלים, ארץ ישראל, בשנת 1932. אביה הרב מאיר חדש, משגיח ישיבת חברון ואמה צביה לאה, בתו של הרב נפתלי מנחם הוטנר, מרבני איישישוק בליטא שהיה תלמידו של ישראל מאיר הכהן (החפץ חיים). סבה רבה היה הרב יוסף זונדל הוטנר רבה של איישישוק ומגדולי רבני ליטא. אזרחי הייתה הבת הצעירה ולה ארבעה אחים בוגרים. אחיה הגדול היה הרב אהרן חדש משגיח ישיבת מיר, אחיה השני הרב משה מרדכי חדש, היה ראש ישיבת אור אלחנן.<ref name=":4"></ref><ref name=":1"></ref>

גדלה בישיבת חברון בשכונת גאולה, משפחתה התגוררה בבניין הישיבה. מסופר כי ביתם היה פתוח בפני תלמידי הישיבה יומם ולילה, בכל ימות השבוע.<ref name=":4" /><ref></ref>

בצעירותה נסעה יחד עם אמה ואחיה הגדול לליטא, לקבל את ברכת החפץ חיים.<ref name=":4" /> בנוסף, שהתה באירופה כאשר החפץ חיים נפטר ולכן נכחה בהלווייתו.

למדה בסמינר בית יעקב.<ref></ref> לאחר קום המדינה, כשהייתה בכתה י"ב ולמדה בסמינר, לימדה ילדים שעלו מתימן יהדות במעברות בראש העין ובעין שמר.<ref></ref><ref name=":3"></ref>

עוד בעודה בסמינר נסעה להקים את בית הספר בית יעקב בטבריה, שם עסקה בהוראה.<ref name=":3" />

עם סיום לימודיה חזרה לירושלים, וב-1953 נישאה לרב ברוך מרדכי אזרחי מישיבת חברון.<ref name=":4" />

אזרחי עבדה במשך 25 שנה בבית ספר חורב. לאחר מכן הייתה מנחה למתמטיקה ולהוראה מתקנת בבתי הספר של החינוך העצמאי.<ref name=":3" />

בנוסף הייתה מעורבת ביוזמות ופעילויות שונות בישיבת עטרת ישראל, וכן עסקה בצדקה ופעילויות חסד למען נזקקים.<ref name=":2" /><ref></ref><ref></ref>

=== פרסומיה ===
בשנות השישים כתבה את המילים לשיר "בני תורה אנחנו" עבור מחנה הקיץ "בני תורה" שהקים בעלה.<ref></ref>

אזרחי חיברה שלשה ספרי ביוגרפיה, הראשון ב-1984 על החפץ חיים, השני ב-2002 על אביה ועל ישיבת חברון. הספר יצא במספר מהדורות, ביניהן גם מהדורה לנוער.<ref name=":4" /> השלישי אוטוביוגרפיה על חייהם שלה ובעלה וישיבת עטרת ישראל, הספר יצא לאור לאחר מותה ב-2023. בנוסף פרסמה טור קבוע בשם "עטרת הפרשה" בעיתון קטיפה, מגזין לנשים מבית יתד נאמן.<ref name=":3" />

בנוסף כתבה אזרחי שני ספרי לימוד: הבה נחשב, ספר לימוד חשבון לכיתה ה' וילדותנו: עבודות לתלמיד לכיתה ו'.

== חיים אישיים ומותה ==
הייתה נשואה לרב ברוך מרדכי אזרחי שהיה ראש ישיבת עטרת ישראל וחבר מועצת גדולי התורה של דגל התורה. לזוג היו חמישה ילדים.<ref name=":4" />

נפטרה בגיל 91 ב-26 בדצמבר 2022 בהדסה עין כרם, בירושלים. נקברה בבית הקברות בהר הזיתים.<ref name=":1" /><ref name=":2"></ref><ref></ref>

=== אילן יוחסין ===

== ספריה ==
* זה האיש: תולדות חייו של ה"חפץ חיים" על רקע מאורעות התקופה, מוציא לאור לא ידוע, 1984. ציירה תרצה פלג.
* המשגיח ר’ מאיר "הגביע שעלה על גדותיו..." הוצאת פלדהיים, 2002
* אשירה - ספר אוטוביוגרפי שיצא לאחר מותה, הוצאת קולמוס, 2022

== קישורים חיצוניים ==
* - מילים: שולמית אזרחי
* דוד קליגר, [https://www.93fm.co.il/radio/571140/ לרגל זמן חורף: שיחה נדירה עם בתו של המשגיח], קול חי, 6 בנובמבר 2019
* אסתי פלד, [https://www.93fm.co.il/radio/615006/ שיחה נדירה: אשת מרן הגרב"מ אזרחי איך נראה "בית של תורה"], קול חי, 28 במאי 2020
* [https://omny.fm/shows/kan-moreshet/c3dec36e-21a5-4fa7-a745-af78008302bc "הרבנית אזרחי הייתה אייקון פמיניסטי. ספר מוסר מהלך"] אסתי אינדורסקי על הרבנית אזרחי, כאן מורשת, 27 בדצמבר 2022
* אייל ראובן, [https://www.93fm.co.il/radio/851414/ אברימי קרויזר על הרבנית אזרחי: "מאור פנים וחסד"], קול חי, 27 בדצמבר 2022
* [https://www.hidabroot.org/article/1177116 אפרת ברזל משוחחת עם זיוה מאיר על הרבנית שולמית אזרחי ע"ה], הידברות, 3 בינואר 2023
* מיכל אריאלי, [https://www.hidabroot.org/article/1177281 האמא של בחורי הישיבה: סקירה מאלפת לדמותה של הרבנית שולמית אזרחי], הידברות, 5 בינואר 2023

=== על ספריה ===
*ישראל גינצבורג, [https://www.kikar.co.il/obituaries/434291 לא הכרתי את הרבנית אזרחי, אבל כן הכרתי אותה // טור פרידה], כיכר השבת, 27 בדצמבר 2022
*עדן אביטבול, [https://www.makorrishon.co.il/opinion/562619/ הספר המיתולוגי על הווי עולם הישיבות החרדיות נכתב בכלל בידי אישה], מקור ראשון, 11 בינואר 2023

== הערות שוליים ==

קטגוריה:רבניות חרדיות
קטגוריה:רבניות ישראליות
קטגוריה:רבניות חרדיות ישראליות
קטגוריה:רבניות (נשות רבנים)
קטגוריה:סופרים ישראלים
קטגוריה:סופרות ישראליות
קטגוריה:סופרים חרדים
קטגוריה:סופרים חרדים ישראלים
קטגוריה:סופרות חרדיות ישראליות
קטגוריה:ישראליות שנולדו ב-1931
קטגוריה:ישראליות שנפטרו ב-2022